**Suomen Vammaistutkimuksen Seura ry 1.3.2017**

**TOIMINTASUUNNITELMA VUODELLE 2017**

Suomen Vammaistutkimuksen Seuran tarkoituksena on edistää vammaistutkimusta Suomessa. Seura on perustettu lokakuussa 2006 Jyväskylässä.

Seura pyrkii täyttämään tehtävänsä:

1) järjestämällä esitelmätilaisuuksia, konferensseja, seminaareja, jotka liittyvät sen toiminta-alaan,

2) tukemalla ja edistämällä vammaistutkimusta ja sen opetusta sekä tieteidenvälistä yhteistyötä vammaistutkimuksessa,

3) julkaisemalla tarpeen vaatiessa vammaistutkimuksia ja kirjoituksia vammaistutkimuksen alalta,

4) olemalla yhteydessä ulkomaalaisten vammaistutkimusta harjoittavien tutkijoiden ja yksiköiden kanssa edistääkseen yhteisiä tutkimusintressejä,

5) ottamalla osaa tiedepolitiikkaan ja yhteiskunnalliseen keskusteluun ja pyrkimällä edistämään sellaisten rakenteiden muodostumista, jotka mahdollistavat monimuotoisen tutkimuksen teon ja tiedepolitiikan.

YK:n yleissopimus vammaisten henkilöiden oikeuksista vuodelta 2006 on ratifioitu Suomessa kesäkuussa 2016. Seura osallistuu sopimuksen sisällöstä tiedottamiseen ja sen toteutumisen seurantaan. Olemme jäsenenä Tieteellisten seurojen valtuuskunnassa (TSV) sekä kehitysvammaliitossa (KVL). Toimimme pohjoismaisen vammaistutkijaverkoston (NNDR) kansallisena organisaationa ja järjestämme vuorollamme pohjoismaisen konferenssin.

Seuran jäseniä kehotetaan osallistumaan aktiivisesti vammaispoliittiseen keskusteluun eri foorumeilla. Seura vaikutti yhteiskuntatieteellisen vammaistutkimuksen professuurin saamiseen. Keskeistä toiminnassa on **vammaistutkimuksen professuurin** jatkuvuus ja vammaistutkimuksen tieteenalan kasvu Suomessa. Sekä vammaistutkimuksen perusopetus että jatkotutkintojen tukeminen ovat käynnistyneet.

Seuran toimintaa johtaa vuosittain valittava puheenjohtaja ja hallitus, jonka jäsenet valitaan kaksivuotiskaudeksi. Lisäksi seuralla on sihteeri ja rahastonhoitaja, jotka eivät kuulu hallitukseen. Seuran **jäsenhankinnassa ja tiedottamisessa** hyödynnetään yliopistojen yhteyshenkilöverkostoa, jonka käytännössä muodostaa seuran jäsenet. **Jäsentiedote**tta lähetetään sähköpostin muodossa tarpeen mukaan. Seuralla on omat **nettisivut** [www.vammaistutkimus.fi](http://www.vammaistutkimus.fi) sekä Facebook-sivut Suomen Vammaistutkimuksen Seura ry:n nimellä. Nettisivujen uudistus hoidetaan TSV:n kautta, uudet sivut valmistuvat keväällä.

Seura järjestää vuosittain **Vammaistutkimuksen päivät.** Toimintavuonna ne järjestetään 15. - 16.6. 2017 yhteistyössä Terveyden ja hyvinvoinnin laitoksen (THL) kanssa heidän tiloissa Helsingissä. Keynote speakerit ovat Päivi Sainio THL:stä sekä Stacy Simplican Vanderbilt yliopistosta USA:sta.

Seura toimii yhteistyössä Vammaisten koulutuksen ja työllistymisen tuki ry:n kanssa **Tukilinjan vammaistutkimusapurahojen** myöntämisessä. Seura on prosessissa mukana tieteellisen tason arvioijan roolissa. Seura on julkaissut kolme **Vammaistutkimuksen vuosikirjaa** eri kustantajien kanssa. Nyt ollaan perustamassa pysyvää julkaisusarjaa Kehitysvammaliiton (KVL) kanssa. Tämän mahdollisti KVL:n jäsenyys. Sille perustetaan toimituskunta.